|  |  |
| --- | --- |
| grb | MESTNA OBČINA LJUBLJANA MESTNI SVET Odbor za stanovanjsko politikoMestni trg 1, 1000 Ljubljana 🕿 01/306 45 30 🖴 01/306 45 32 🖳 boris.kaucic@ljubljana.si |
|  |  |
| Številka: | 03215-6/2010-3 |
| Datum: | 12.08.2010 |

**Z A P I S**

Posvetovalne seje Odbora za stanovanjsko politiko,

ki je bila v sredo, 23. junija 2010, ob 14.00 uri

v Banketni dvorani, Magistrat, Mestni trg 1

|  |  |
| --- | --- |
| **Navzoči:** | Sašo RINK, Bruna ANTAUER, Marko KASTELIC, |

|  |  |
| --- | --- |
| **Odsotni:** | Anja BAH ŽIBRET, Janko MÖDERNDORFER, Bojan KARDELJ, Mitja MARINŠEK |

|  |  |
| --- | --- |
| **Ostali navzoči:** | Tonka GRGIČ, Boris KAUČIČ, mag. Miran GAJŠEK, Tomaž SOUVAN, člani Odbora za zdravstvo in socialno varstvo, člani Odbora za šport, člani Odbora za varstvo okolja |

**Predlagan je bil naslednji dnevni red:**

1. Obravnava gradiva za 41. sejo Mestnega sveta Mestne občine Ljubljana
   1. 5. Točka dnevnega reda seje mestnega sveta:

»Predlog Odloka o občinskem prostorskem načrtu Mestne občine Ljubljana -strateški del«

* 1. 6. Točka dnevnega reda seje mestnega sveta:

»Predlog Odloka o občinskem prostorskem načrtu Mestne občine Ljubljana -izvedbeni del«

1. Potrditev zapisnika 21. seje OSP
2. Razno

**Nameravana 22. redna seja OSP ni bila sklepčna, saj se je seje udeležilo le 3 od 7 članov OSP.**

**Kljub nesklepčnosti nameravane 22. seje OSP se je posvetovalna seja OSP nadaljevala ob udeležencih OZSV, OŠ, OVO ter članih predstavitvenega gradiva za Občinski prostorski načrt MOL oz. na naslednjo temo:**

1. Obravnava gradiva za 41. sejo Mestnega sveta Mestne občine Ljubljana

5. Točka dnevnega reda seje mestnega sveta:

»Predlog Odloka o občinskem prostorskem načrtu Mestne občine Ljubljana -strateški del«

6. Točka dnevnega reda seje mestnega sveta:

»Predlog Odloka o občinskem prostorskem načrtu Mestne občine Ljubljana -izvedbeni del«

Posvetovalna seja se je nadaljevala pod vodstvom g. Dunje PIŠKUR KOSMAČ. Predsedujoča je pozdravila vse navzoče in nato obrazložila potek skupne seje štirih odborov mestnega sveta MOL, čeprav so bili nekateri nesklepčni. Nato je na podlagi sklica in namena skupne seje predala besedo snovalcem Občinskega prostorskega plana MOL.

Gradivo je za začetek seje predstavil predsedujoči g. Miran GAJŠEK ob pomoči g. Tomaža Souvana. Ločeno je omenjal potek in predstavitve ter razgrnitve prostorskih planov MOL. Omenjal je strateški prostorski plan ter izvedbeni prostorski plan ter pripombe na njiju tekom razgrnitev v Gospodarskem razstavišču. Omenjal je 27. mnenj ki so priložene k prostorskemu planu MOL. Predstavil je krajši celotni razvoj mesta tako srednjeročno kot dolgoročno. Omenjal je zakon na podlagi katerega se sprejema prostorski plan MOL ter Ministrstva za okolje in prostor ter Ministrstvo za kmetijstvo, gozdarstvo in prehrano.

Glede stanovanjske politike prostorskih planov je omenjal izračun potreb v dolgoročnem planu ter predvidene dodatne površine za stanovanjsko gradnjo. Omenjal je dve fazi glede novih stanovanjskih površin. Prva faza, ki obsega prenovo ter rekonstrukcijo znotraj mesta ter druga faza, ki za potrebe stanovanj predvideva izrabo zunanjih (dodatnih) površin. Pri tem je omenjal konflikt z drugimi dejavnostmi, predvsem s kmetijskim interesom.

Nato so bile še delno predstavljene tematike OVO in OŠ.

Ga. Maša Kociper je imela še dodatna vprašanja glede zazidljivosti zemljišč.

G. Mihael Jarc je imel krajše pripombe glede demografije v MOL ter predvidevanjih po novih stanovanjskih površinah.

Ker na to temo ni bilo prijavljenih več razpravljavcev je predsedujoča ga. Dunja PIŠKUR KOSMAČ predlagala, da se seja nadaljuje ločeno po odborih.

Posvetovalna seja OSP na temo prostorskega plana MOL je bila tako končana ob 15.15 uri.



|  |  |
| --- | --- |
| Zapisal:  Boris KAUČIČ | Predsednik:  Sašo RINK |

